INFORMATIKAI TÁRGYÚ SZERZŐDÉSEK ELLÁTÁSI LÁNC
KIBERBIZTONSÁGÁT CÉLZÓ KÖVETELMÉNYEI

* a Vállalkozó kijelenti, hogy a jelen szerződésben foglaltak, azok teljesülése, valamint az érintett helyiségek (ahol a Vállakozó a Megrendelőhöz kötődő adatot tárol/kezel, vagy ahonnan a Megrendelőhöz kötődő adathoz hozzáfér), elektronikus információs rendszerek, az információs önrendelkezési jogról és az információszabadságról szóló 2011. évi CXII. törvény szerinti adatkezelés, vagy adatfeldolgozás biztonsági környezete – a Megrendelő ellátási lánc kiberbiztonsági kockázatmenedzsment folyamatainak keretében – Megrendelő általi ellenőrzése esetén együttműködik és a tevékenység ellátásához szükséges információkat – dedikált szakmai kapcsolattartó útján – rendelkezésre bocsátja.
* Az előző pont alapján rendelkezésre bocsátott információk elemzése eredményeként a Megrendelő által azonosított kockázatok kezelése érdekében a Vállalkozó – megtéve a Megrendelő által kért kockázatcsökkentő intézkedéseket – együttműködni köteles a Megrendelővel.
* a Vállakozó vállalja, hogy a Megrendelő számára jelen szerződés keretében nyújtott szolgáltatásokat érintő, tudomására jutott a Magyarország kiberbiztonságáról szóló 2024. évi LXIX. törvény 4. § 46. pontja szerinti kiberbiztonsági incidens eseményekről a Megrendelőt az előre kijelölt kapcsolattartó útján haladéktalanul értesíti, támogatva ezzel a Megrendelő kötelezettségének teljesítését, hogy bejelentéseit az illetékes hatóság részére megtehesse. Az informatikai biztonsági események kivizsgálásában a tőle elvárható módon együttműködik a Megrendelővel és a tevékenység ellátásához szükséges információkat rendelkezésre bocsátja.
* a Vállalkozó kijelenti és vállalja, hogy a Megrendelő információbiztonsági követelményeit a Vállalkozó által, jelen szerződés teljesítése érdekében igénybe vett alvállakozók szerződései is tartalmazzák és biztosítja, hogy a további alvállalkozók igénybevétele esetén a követelmények minden szerződésbe bekerüljenek.
* a Vállalkozó kijelenti és vállalja, hogy a szerződésben foglalt szolgáltatások nyújtásában részt vevő szervezetekkel, alvállalkozásokkal a Megrendelő információbiztonsági szabályait megismerteti, illetve amennyiben rendelkeznek a Megrendelő által biztosított e-mail címmel és hozzáféréssel a Megrendelő rendszereihez, kötelezi őket a Megrendelő által nyújtott információbiztonsági oktatás elvégzésére.
* a Vállalkozó kijelenti és vállalja, hogy Megrendelő által előírt titoktartási követelményeket (NDA) betartja és betartatja, továbbá a szerződésben foglalt szolgáltatások nyújtásában részt vevő szervezetekkel, alvállalkozásokkal kötött szerződésekbe beépíti azokat.
* a Megrendelő a fentiekben előírt szerződéses elvárások teljesülését ellenőrizheti, illetve ellenőriztetheti, amit a Vállalkozó tűrni és az ellenőrzés keretében együttműködni köteles.